

[prensa@baqueira.es](mailto:prensa@baqueira.es)

[www.baqueira.es](http://www.baqueira.es/)

00 34 93 204 95 57

**Nota de premsa - 18 febrer 2016**

**Setmana de molta neu a Baqueira Beret amb gruixos a pistes de fins a 175 cm**

**Al llarg d'aquesta setmana les nevades han estat molt presents el la Val d'Aran deixant una suma de neu acumulada de fins a 70 cm. Dissabte 20 de febrer es disputarà la mítica quattro Era Baishada a Beret en molt bones condicions de neu i una bona meteorològica.**

La meteorologia plenament hivernal ha estat la protagonista d'aquesta tercera setmana de febrer amb dies de fortes nevades, com dilluns amb 20 cm o dimarts amb uns generosos 40 cm més. També hi ha hagut dies de molt de sol i intens fred, fins -15ºC a primera hora del matí de dimecres, en què la paraula "ideal" es queda curta per definir el gran dia d'esquí. A hores d'ara l'estació disposa d'uns gruixos a pistes d'entre 90 i 175 cm.

De cara al cap de setmana la previsió meteorològica és bona i s'espera obrir la pràctica totalitat de les instal·lacions de l'estació si les condicions ho permeten i el pronòstic es manté. De fet, aquesta setmana ja s'ha arribat als 145 km oberts dels 150 de què disposa Baqueira Beret. A més, els 34 remuntadors de l'estació estan ja en funcionament des de fa uns díes.

Tant el circuit de fons com el boardercross estan oberts i els equips tècnics estan treballant a l'snowpark. En aquests moments s'estan reconstruint els mòduls amb l'objectiu de tenir-lo obert el cap de setmana.

**AGENDA**

III quattro Era Baishada: El proper dissabte 20 de febrer, Baqueira Beret serà l'escenari de la tercera edició de la cursa Open d'esquí alpí quattro Era Baishada, patrocinada per Audi, en la qual els corredors hauran de superar un traçat amb seccions de paral·lel, súper-g, salts, quilòmetre llançat, gegant i skicross. Es tracta d'una prova oberta a esquiadors, federats o no, de les categories compreses entre Juvenils i Veterans D i en la que hi ha molts premis.

Inscripcions a: www.quattroerabaishada.com

**Més informació Premsa:**

prensa@baqueira.es

www.baqueira.es

www.facebook.com/BaqueiraBeretEsqui

www.twitter.com/baqueira\_beret

baqueira\_beret